B.o.B

Bobby Ray Simmons, Jr. (s. 15. marraskuuta 1988 Winston-Salem, Pohjois- Carolina), tunnetaan myös esiintymisnimellä B.o.B, on yhdysvaltalainen muusikko ja tuottaja. Hänen esiintymisnimensä tulee OutKast-yhtyeen kappaleesta "B.O.B." (lyhennys lauseesta "Bombs over Baghdad"). Vuonna 2010 hän nousi kansainväliseen suosioon singleillä "Nothin' on You" ja "Airplanes", jotka molemmat sijoittuivat singlelistojen kärkeen monissa maissa. Yhdysvalloissa "Nothin' on You" sijoittui ykköseksi Billboard Hot 100 -listalla ja "Airplanes" parhaimmillaan toiseksi. == Debyyttialbumi == B.o.B:n debyyttialbumi B.o.B Presents: The Adventures of Bobby Ray julkaistiin 27. huhtikuuta 2010. Albumi julkaistiin T.I.:n levy-yhtiö Grand Hustle Recordsin alaisuudessa ja albumilla vierailevat Lupe Fiasco, T.I., Playboy Tre, Hayley Williams (Paramoresta), Rivers Cuomo (Weezeristä), Rico Barrino, Janelle Monáe, Bruno Mars ja Eminem. Albumin ensimmäisenä singlenä julkaistiin "Nothin' on You" -kappale 2. helmikuuta 2010 Yhdysvalloissa. Kappaleella vierailee Bruno Mars. Single sijoittui Billboard Hot 100 -listan ykköseksi. Toisena singlenä julkaistiin "Airplanes" 13. huhtikuuta 2010. Yhdysvalloissa se sijoittui singlelistan kakkoseksi ja Suomessa parhaimmillaan seitsemänneksi. Kolmas single "Magic" julkaistiin 6. heinäkuuta 2010 ja neljäs single "Don't Let Me Fall" 30. marraskuuta 2010. "Airplanes" -kappaleella laulaa myös Paramore-yhtyeen Hayley Williams ja "Airplanes Part II" -kappaleella Williams sekä Eminem. == Suosio == Albumi julkaistiin 27. huhtikuuta 2010 ja se on kerännyt yleisesti positiivisia arvosteluja. Yhdysvalloissa albumi myi viikossa 84 000 kopiota ja debytoi ykkössijalla Billboard 200 -listalla. Se teki B.o.B:sta ensimmäisen miessooloartistin sitten vuoden 2006 Rick Rossin, jonka debyyttialbumi menee ensimmäisellä julkaisuviikolla listan ykkössijalle. Heinäkuussa B.o.B ilmoitti aloittavansa elokuussa kiertueen nimeltä The SHOOTiN for Stars Tour. == Näkemyksiä == Simmons on suorapuheinen salaliittoteoreetikko ja hän on tuonut julki vallitsevan yleisen mielipiteen vastaisia kantojaan haastatteluissa, sosiaalisessa mediassa ja musiikissaan. Simmons on laulanut useista yhteiskunnallisista ja poliittisista kysymyksistä, kuten taistelussa afroamerikkalaisten alistuneesta tilanteesta, poliisin väkivallasta ja amerikkalaisen yhteiskunnan poikkeuksellisuudesta. Simmons uskoo, että maapallo on litteä, Apollo 13 kuuhun laskeutuminen oli lavastettua, syyskuun 11. päivän iskut 2001 olivat sisäpiirin tekemiä, Illuminaatit johtaa uutta maailmanjärjestystä ja Yhdysvaltain hallitus harjoittaa ihmisten kloonausta. Simmonsin kommentit salaliittoteoriasta, joka väittää juutalaiset valvovat Yhdysvaltain hallitusta sai Anti-Defamation Leaguen kommentoimaan niitä antisemistisinä. == Diskografia == === Albumit === * B.o.B Presents: The Adventures of Bobby Ray (2010) * Strange Clouds (2012) * Underground Luxury (2013) * Ether (2017) * NAGA (2018) === Singlet === * "Nothin' on You" (mukana Bruno Mars) (2010) * "Don't Let Me Fall" (2010) * "Airplanes" (mukana Hayley Williams) (2010) * "Bet I" (mukana T.I. & Playboy Tre) (2010) * "Magic" (mukana Rivers Cuomo) (2010) * "I'll Be in the Sky" (2011) * "Strange Clouds" (mukana Lil Wayne) (2011) * "Play the Guitar" (mukana André 3000) (2011) * "So Good" (2012) * "Where Are You (B.o.B vs. Bobby Ray)" (2012) * "So Hard to Breathe" (2012) * "Both of Us" (mukana Taylor Swift) (2012) * "Out of My Mind" (mukana Nicki Minaj) (2012) * "We Still in This Bitch" (mukana T.I. & Juicy J) (2013) * "HeadBand" (mukana 2 Chainz) (2013) * "Ready" (mukana Future) (2013) * "All I Want" (2013) * "John Doe" (mukana Priscilla) (2013) == Lähteet == == Aiheesta muualla == * B.o.B:n kotisivut Luokka:Yhdysvaltalaiset laulajat Luokka:Yhdysvaltalaiset laulaja-lauluntekijät Luokka:Yhdysvaltalaiset salaliittoteoreetikot Luokka:Vuonna 1988 syntyneet Luokka:Elävät henkilöt